open-index/open-wikipedia-markdown huggingface dataset:
UserWay

**יוזרוואי** (באנגלית: **UserWay**) היא חברת תוכנה ישראלית-אמריקאית, המפתחת פתרונות דיגיטליים להנגשת אתרי אינטרנט.

החברה מעסיקה כ-110 עובדים ומספקת שירותים ללקוחות ברחבי העולם. משרדיה הראשיים נמצאים בעיר וילמינגטון, ארצות הברית ומרכז הפיתוח והתפעול שלה ממוקם בעיר תל אביב.

בשנת 2022, החלה להסחר בבורסה לניירות ערך בתל אביב תחת השם UWAY.

## היסטוריה
יוזרוואי הוקמה בשנת 2016, על ידי אלון מסון במטרה להנגיש אתרי אינטרנט באמצעות בינה מלאכותית.

בשנת 2021, נבחרה סוזן בנט, לשמש כפרזנטורית הראשית בקמפיין נגישות אתרי אינטרנט.

בחודש דצמבר 2021, הגישה החברה טיוטת תשקיף ראשונה לקראת הנפקתה בבורסה לניירות ערך בתל אביב.

בחודש ינואר 2022, הונפקה בבורסה לניירות ערך בתל אביב על לפי שווי של 120 מיליון שקל וגייסה כ-30 מיליון שקלים מלקוחות מוסדיים בלבד.

### פרסים ונקודות ציון
* בחודש מרץ 2022, זכתה יוזרוואי בפרס המוצר הטוב ביותר של חברת G2.

## ראו גם
* נגישות ישראל
* נגישות השירות
* הנגשה קוגניטיבית

## קישורים חיצוניים

* 
* 
* 
* 
* 
* פרופיל החברה באתר Stratup Nation Central
* פרופיל החברה באתר Capterra
* 
* יוזרוואי-עולם הנגישות באינטרנט, באתר ישראל בורסה
* יוזרוואי מלהיבה את בורסת ת"א? מניית הטכנולוגיה מזנקת 50% ביומה הראשון, באתר Investing
* 
* הנגשה דיגיטלית של אתרים לאנשים עם מוגבלויות, רשת - ערוץ 13

## הערות שוליים

קטגוריה:חברות תוכנה ישראליות
קטגוריה:תל אביב-יפו: חברות
קטגוריה:נגישות
קטגוריה:ישראל: חברות שהוקמו ב-2016
ג'ונתן טורס

**ג'ונתן גבריאל טורס** (בספרדית: **Jonathan Gabriel Torres**, נולד ב-29 בדצמבר 1996 בסנטה פה שבארגנטינה) הוא כדורגלן ארגנטינאי המשחק החלוץ בקבוצת סרו פורטניו מליגת העל הפרגוואית.

## קריירת מועדונים
טורס גדל במחלקת הנוער של קילמס אתלטיקו קלוב, והחל את הקריירה המקצוענית שלו במועדון, במסגרת ליגת העל הארגנטינאית וליגת המשנה הארגנטינאית.

ב-7 באוגוסט 2018 חתם בקלוב אלמגרו מליגת המשנה הארגנטינאית.

ב-9 באוקטובר 2020 חתם טורס בקלוב אתלטיקו סרמיינטו מליגת העל הארגנטינאית.

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:חלוצי כדורגל ארגנטינאים
קטגוריה:סנטה פה (ארגנטינה): כדורגלנים
קטגוריה:כדורגלני קילמס אתלטיקו קלוב
קטגוריה:כדורגלני קרטרו
קטגוריה:כדורגלני לנוס
קטגוריה:כדורגלני סרו פורטניו
קטגוריה:ארגנטינאים שנולדו ב-1996
The Best Thing About Me Is You

"**The Best Thing About Me Is You**" הוא סינגל של המוזיקאי הפוארטו ריקני, ריקי מרטין, בשיתוף פעולה עם הזמרת הבריטית, ג'וס סטון. השיר יצא, על ידי חברת התקליטים קולומביה רקורדס, ב-2 בנובמבר 2010, כסינגל המוביל של אלבום האולפן התשיעי של ריקי מרטין, *[[Música + Alma + Sexo]]*. בגרסה הספרדית של השיר, "Lo Mejor de Mi Vida Eres Tú", הוא שיתף פעולה עם הזמרת הספרדייה, נטליה חימנז , במקום עם ג'וס סטון. השיר הופיע מאוחר יותר בשלושה מאלבומי האוסף של ריקי מרטין: *Greatest Hits* (2011), *Playlist: The Very Best of Ricky Martin* (2012) ו-*Greatest Hits: Souvenir Edition* (2013).

נכון ליוני 2022, השיר הושמע למעלה מ-4.8 מיליון פעמים בספוטיפיי, ו-11 מיליון פעמים ביוטיוב.

## פרסים ומועמדויות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי ריקי מרטין
קטגוריה:שירים באנגלית
קטגוריה:שירים בספרדית
קטגוריה:שירים שנכתבו על ידי דזמונד צ'יילד
קטגוריה:שירי להט"ב
קטגוריה:שירי פופ לטיניים
קטגוריה:שירי רגאיי
קטגוריה:סינגלים בהוצאת קולומביה רקורדס
סימון תומאס

**סימון תומאס** (באנגלית: **Simon Thomas**; נולד ב-26 בינואר 1973) הוא מגיש טלוויזיה בריטי, שהתפרסם כמנחה תוכניות ילדים ותוכניות ספורט.

## ביוגרפיה
סימון תומאס נולד בנוריץ' ועבר עם משפחתו בין מספר ערים בנורפוק. לאחר סיום בית הספר הוא למד באוניברסיטת בירמינגהאם וסיים אותה עם תואר בהיסטוריה.

לאחר מספר ניסיונות ב-8 בינואר 1999 הוא התקבל לתוכנית ילדים Blue Peter של ה-BBC. בתקופת הגשת התוכנית הוא פעמיים השתתף במרתון לונדון, טיפס על קילימנג'רו ומון בלאן וביצע 40 קפיצות עם מצנח ביחד עם אנשי חיל האוויר המלכותי. במהלך ביקורה של מכלת אליזבת באולפני התוכנית תואמס העניק לה אות כבוד וציין שמעתה היא יכולה לבקר במצודת לונדון חופשי ללא הגבלה. בינואר 2005 הוא הודיע על רצונו לעזוב את התוכנית ובאפריל אותה שנה הוחלף על ידי גתין ג'ונס.

לאחר BBC תואמס נקלט ב-Sky Sports והחל להנחות שידורי כדורגל. תקופה ארוכה הוא היה מנחה של שידורי משחקי הליגה הראשונה של הפוטבול ליג. החל משנת 2016 הוא היה המנחה הראשי של שידורי פרמייר ליג בערוץ. הוא הגיש את השידורים לצד גריים סונס, ג'יימי רדנאפ ותיירי הנרי.

בשנת 2017 בעקבות פטירת אשתו שנפטרה שלושה ימים בלבד לאחר שהובחנה כחולת סרטן, תומאס עזב את Sky Sports. הוא כתב ספר בו הוא תיאר את הרגשותיו לאחר שינוי מהותי של חייו.

בשנת 2019 סימון תומאס הצטלם בסדרת טלוויזיה This Morning.

סימון תומאס מתגורר עם משפחתו ברדינג. ביולי 2021 הוא התחתן בפעם השנייה.

## חיים אישיים
בשנת 2017 אשתו נפטרה, כשלושה ימים לאחר שהובחנה כחולה במחלת הסרטן.  ביולי 2021 הוא התחתן בפעם השנייה, ומתגורר ברדינג.

## קישורים חיצוניים

* תיאור חייו של סימון תומאס

## הערות שוליים

קטגוריה:מנחי טלוויזיה בריטים
קטגוריה:בוגרי אוניברסיטת ברמינגהאם
קטגוריה:בריטים שנולדו ב-1973
Reverie (אלבום של בן פלאט)

***Reverie*** הוא אלבום האולפן השני של הזמר-יוצר האמריקאי, בן פלאט, שיצא, על ידי חברת התקליטים אטלנטיק רקורדס, ב-13 באוגוסט 2021. כחלק מהאלבום, יצאו שני סינגלים: "Imagine" ו-"Happy to Be Sad", שיצא ב-23 באפריל 2021 וב-16 ביולי 2021 בהתאמה.

## רשימת שירים

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי חברת אטלנטיק רקורדס
קטגוריה:אלבומים שהופקו על ידי אלכס הופ
קטגוריה:אלבומי להט"ב
קטגוריה:אלבומים באנגלית
קטגוריה:אלבומי פופ
שלמה נרינסקי

**שלמה נרינסקי** (1885–1960) היה צלם ישראלי, יליד האימפריה הרוסית.

## קורות חייו
נרינסקי, בן זאב נראני, נולד בכפר אבאין (אבאיאן), רוסיה, בשנת 1885. בילדותו למד ציור במוסקבה. בשנת 1904 נסע לפריז, צרפת. בשנת 1905, בדרכו חזרה לרוסיה, שהה בברלין, גרמניה, שם למד צילום. בשנת 1906 בקירוב עלה לארץ ישראל והתיישב בירושלים. שם, פתח את "פוטוגרפיה אחדות" ביחד עם יעקב חוטימסקי. בתקופת מלחמת העולם הראשונה הוגלה למצרים. שם עסק בצילום בתחילה באלכסנדריה ואחר כך בקהיר. בשנת 1932 התיישב בפריז, שם פתח סטודיו לצילום. בתקופת מלחמת העולם השנייה נכלא במחנות המעצר בדרנסי ובסן דני. בשנת 1944 שוחרר במסגרת חילופי שבויים. עם שובו לארץ ישראל השתקע בקיבוץ עין חרוד. בשנות ה-50 עבר להתגורר בחיפה. עיקר פרסומו של נרינסקי היה בתחום הצילום. הוא תיעד את מראות ירושלים וארץ-הקודש שיצאו בשנת 1918 ו-1921 כגלויות בהוצאת האחים ג'מאל. בנוסף, עסק בציור, עליו חתם בשם "נראני".

נרינסקי נפטר ב-8 בפברואר 1960 ונקבר בבית העלמין חוף הכרמל.

## קישורים חיצוניים

* 
* 

## הערות שוליים

קטגוריה:צלמים ביישוב
קטגוריה:צלמים ישראלים
קטגוריה:אנשי העלייה השנייה
קטגוריה:ישראלים ילידי האימפריה הרוסית
קטגוריה:אישים הקבורים בבית הקברות חוף הכרמל
קטגוריה:ישראלים שנולדו ב-1885
קטגוריה:ישראלים שנפטרו ב-1960
שמואל נהון

ממוזער|חתימת רבי שמואל נהוןהרב **שמואל נהון** (לפני ה'תק"ץ, 1830 – ד' אלול ה'תר"ס, 29 באוגוסט 1900), היה משכיל, דרשן, פוסק הלכה, אב בית הדין ורבה של תטואן במחצית השנייה של המאה התשע עשרה. בן לשושלת חכמים בעיר.
## קורותיו
נולד בתטואן לאביו רבי יצחק שהיה מחכמי העיר ומפרנסי הקהילה. משפחת נהון הייתה משפחה של חכמים שכיהנו בתפקידים רשמיים בעיר במשך כמה דורות. למד אצל חכמי העיר. רכש השכלה כללית, בהיסטוריה, ומדעים כלליים, וידע עברית, צרפתית וספרדית. כמו כן התעניין במצבם של יהודי רוסיה ואירופה, ובהתפתחות לשון העברית כשפה מדוברת בקרב יהודי העולם. בשנת ה'תרמ"ו שיכל את בנו ומאז הפסיק להתעטף בטלית גדול.

### פועלו החינוכי
החל משנות השישים של המאה התשע העשרה, היה מעורב בפעילות החינוכית של ילדי העיר, ושיתף פעולה עם האליאנס. פעל לשם האחדת לימודי הקודש והחול, בבית הספר, ובכך רצה לשרש את התפישה כי ההשכלה נוגדת את היהדות.

### רבנותו
בהמשך, התמנה לרבה של העיר ולאב בית הדין בה. חברי בית דינו היו רבי שמואל ישראל, ורבי שם טוב בן וואליד. בית הדין היווה כתובת להתייעצות עם שאר בתי הדין שבאזור מרוקו הספרדית. ובכלל, בית דינו התכתב בענייני הלכה עם שאר חכמי מרוקו מהערים השונות. כמו כן בתפקידו היה דרשן וספדן, והספיד אישים שנפטרו בעיר, כדוגמת רבי וידאל ישראל.

בשאלת הגיור לשם אישות, צידד רבי שמואל להחמיר, בשונה מתלמידו רבי מרדכי בן ג'ו שצידד להקל.

מבין תלמידיו נמנה רבי יהודה ליאון כלפון שבהמשך כיהן כרבה של העיר.

תיאור מיוחד של הרב שמואל נהון התפרסם על ידי העיתונאי אליעזר דב שפירא:

### פטירה, צאצאים והנצחה
נפטר בד' אלול ה'תר"ס, בתטואן. הנהלת כי"ח וחכמי טבריה שלחו אגרת ניחומין למשפחה. כמו כן הספידוהו יהודי פאס. לאחר פטירתו, התמנה הרב שמואל ישראל לאב בית הדין ורבה של העיר. 

בן נינו של הרב שמואל נהון, הרב יעקב גרשון, שימש מספר שנים כרבה של האגודה הישראלית של ונצואלה בקראקס ולאחר מכן כרבה של הקהילה הספרדית בסאו פאולו, ברזיל וכמנהל בית הספר יבנה בעיר זו.

בשנת ה'תשמ"ח, הקים בן נין נוסף, הרב משה גרשון, כולל בירושלים בשם 'קרן בן שמן', כשם ספרו של אביו רבי יצחק גרשון, מאחרוני חכמי תטואן ונין הרב שמואל נהון. שם הספר וכולל האברכים רומז לשמו של רבי שמואל (קרן בן שמ"ן= שמואל נהון).

בן נוסף של רבי יצחק, אברהם גרשון, הקים על שמו את קהילת 'בית שמואל' בקראקס, ונצואלה.

## חיבוריו
* **פסקי דין** - נדפסו בספרים שונים של חכמי מרוקו, ועוד מצויים בכתבי יד.
* **דרשות והספדים** - נדפסו בקובץ 'קרן בן שמן'.

## קישורים חיצוניים

## הערות שוליים

קטגוריה:תטואן: רבנים
קטגוריה:נפטרים ב-1900
עונת 2015/2016 ביורופקאפ

**עונת / ב[[יורופקאפ]]** היא עונת הבכורה של המפעל השני בחשיבותו של תחרויות פיב"א אירופה לקבוצות כדורסל, אחרי ליגת האלופות, אם היא כי נחשבת לרביעית בחשיבותה ביבשת אחרי היורוליג והיורוקאפ. העונה נפתחה ב-21 באוקטובר 2015 והסתיימה ב-1 במאי 2016.

התחרות החליפה את היורוצ'לנג' במטרה לתפוס את מקומו של היורוקאפ (שאורגן על ידי יורוליג בסקטבול), כתחרות השנייה בחשיבותה באירופה.

## פורמט
בעונה הרגילה השתתפו 56 קבוצות מחולקות ל-14 בתים של ארבע קבוצות. בשלב 32 האחרונות, הקבוצות הראשונה והשנייה בכל בית מהעונה הסדירה, ועוד 4 הסגניות הטובות ביותר, משחקות בבתים של ארבע קבוצות. אחרי שמינית הגמר משוחק רבע הגמר, ולאחריו הפיינל פור.

## קבוצות
המועד האחרון להרשמה לתחרות היה ב-30 ביולי. הקבוצות הוכרזו רשמית ב-3 באוגוסט.

בסוגריים: המיקום של הקבוצה בליגה המקומית בעונה שעברה.

## הגרלה
הגרלת הבתים נערכה ב-4 באוגוסט 2015 במינכן, גרמניה. המיקומים הוכנו על בסיס השתתפות ותוצאות המועדונים בתחרויות האירופיות בעונות הקודמות וכן דירוג המועדונים בליגות המקומיות שלהם בעונה שעברה.

## עונה סדירה

העונה הסדירה נערכה בין 21 באוקטובר ל-2 בדצמבר 2015. שתי הקבוצות הראשונות בכל בית וארבע הקבוצות הטובות ביותר במקום השלישי מכל הבתים (שתי קבוצות מכל חטיבה) עלו לשמינית הגמר.

אם קבוצות באותו בית סיימו עם אותו מספר נקודות בתום העונה הסדירה, שוברי שוויון יוחלו בסדר הבא:

# מאזן ראש בראש.
# הפרש נקודות ראש בראש.
# הפרש נקודות במהלך העונה הסדירה.
# נקודות שנצברו במהלך העונה הסדירה.
# סכום כמות הנקודות שהושגו והנקודות שספגו בכל משחק עונה רגילה.

### בית א'

### בית ב'

### בית ג'

### בית ד'

### בית ה'

### בית ו'

### בית ז'

### בית ח'

### בית ט'

### בית י'

### בית י"א

### בית י"ב

### בית י"ג

### בית י"ד

### דירוג הקבוצות במקום השלישי
#### חטיבה 1

#### חטיבה 2

## 32 האחרונות
שלב 32 האחרונות נערך בין 16 בדצמבר 2015 ל-3 בפברואר 2016. שתי הקבוצות המובילות בכל בית עלו לשמינית הגמר.

אם קבוצות באותו בית סיימו עם אותו מספר נקודות בתום העונה הסדירה, שוברי שוויון יוחלו בסדר הבא:

# מאזן ראש בראש.
# הפרש נקודות ראש בראש.
# הפרש נקודות במהלך שלב 32 האחרונות.
# נקודות שנצברו במהלך שלב 32 האחרונות.
# סכום כמות הנקודות שהושגו והנקודות שספגו בכל משחק בשלב 32 האחרונות.

### בית ט"ו

### בית ט"ז

### בית י"ז

### בית י"ט

### בית כ'

### בית כ"א

### בית כ"ב

### בית כ"ג

## שלב הנוקאאוט

### שמינית הגמר
משחק 1 נערך ב-17 בפברואר, משחק 2 ב-24 בפברואר ומשחק 3, במידת הצורך, ב-2 במרץ.

המנצחת בכל סדרה העפילה לרבע הגמר, בעוד שמונה הקבוצות האחרות הודחו.

### רבע גמר
משחק 1 נערך ב-16 במרץ, משחק 2 שוחק ב-23 במרץ ומשחק 3 שוחק, במידת הצורך, ב-30 במרץ. לקבוצות עם מאזן טוב יותר בשמינית הגמר היה יתרון הביתיות.

המנצחת בכל סדרה העפילה לפיינל פור, בעוד שארבע הקבוצות האחרות הודחו.

### פיינל פור
ב-6 באפריל 2016, הוכרזה העיר לה קוליסי בשאלון-סור-סון, צרפת כמקום הפיינל פור.

חצאי הגמר התקיימו ב-29 באפריל 2016, והגמר והמשחק על המקום השלישי התקיימו ב-1 במאי.

## תארים
### MVP של הפיינל פור

### חמישיית העונה

## ראו גם
* עונת 2015/2016 ביורוליג
* עונת 2015/2016 ביורוקאפ
## הערות שוליים

קטגוריה:תחרויות כדורסל ב-2015
קטגוריה:תחרויות כדורסל ב-2016
קטגוריה:עונות ביורופקאפ
קטגוריה:2015 באירופה
קטגוריה:2016 באירופה
Why?

[ממוזער|יוני וולף, סולן Why?, מופיע ב[בריסל בשנת 2010]]
**** היא להקת היפ הופ אלטרנטיבי ואינדי רוק אמריקאית. הלהקה נוסדה בשנת 2004 על ידי הראפר והזמר יוני וולף שהשתמש בשם "Why?" כשם במה מאז 1997. מעבר לוולף, שמשמש כסולן ורב-נגן, בלהקה חברים גם הרב-נגנים דאג מקדיארמיד ומאט מלדון, ונגן כלי ההקשה ג'וזיה וולף, שהוא אחיו של יוני וולף.

הלהקה שחררה מאז הוקמה שישה אלבומי אולפן, נוסף על מספר מיני-אלבומים, אלבומי דמו ואלבומי הופעה. אלבום הבכורה של הלהקה, Elephant Eyelash, שיצא בשנת 2005, הגיע שנתיים לאחר שחרור אלבום הסולו האחרון של יוני וולף תחת שם הבמה "Why?". לאחר אלבום הבכורה שלהם, הם שחררו גם את האלבומים Alopecia, שיצא ב-2008, Eskimo Snow, שיצא ב-2009, Mumps, Etc. שיצא ב-2012, Moh Lhean, שיצא ב-2017 וAOKOHIO שיצא ב-2019.
## תולדות הלהקה
בשנת 2004, יוני וולף קיבץ את אחיו הבוגר ג'וזיה, את דאג מקדיארמיד ואת מאט מלדון ויחד הם הקימו את Why?. במקביל לכך, הפסיק וולף להשתמש בשם 'why?' כשם במה פרסונלי.

Why? שחררו את אלבום הבכורה שלהם, שנקרא Elephant Eyelash, בשנת 2005. סגנונו המוזיקלי של האלבום שונה באופן משמעותי מהסגנון שבו השתמש וולף בפרויקט הסולו האחרון שלו תחת שם הבמה "Why?", אלבום בשם Oaklandazulasylum שיצא ב-2003. ביחס לElephant Eyelash ,Oaklandazulasylum נוטה יותר למצלול המזוהה עם להקות אינדי רוק. בשנת 2005 הלהקה הייתה בסיבוב הופעות לקידום אלבומם, וב-2006 מאט מלדון עזב את הלהקה בשל מעבר דירה. ב-2008 הצטרף ללהקה הבסיסט אוסטין בראון.

אלבומם השני, Alopecia, שוחרר בשנת 2008 וזכה לביקורות חיוביות ביותר. ב-2009 שחררה הלהקה את האלבום Eskimo Snow, אשר שיריו הוקלטו במהלך העבודה על Alopecia. יוני וולף תיאר את השירים ב-Eskimo Snow כ"הכי פחות היפ-הופיים מבין כל מה שהייתי מעורב בו".

ב-27 ביוני 2012 הודיעה הלהקה שב-13 באוגוסט הם ישחררו מיני-אלבום בשם Sod in the Seed. לצד הודעה זו פרסמה הלהקה את שיר הנושא של מיני-אלבום זה, אשר היה קצבי יותר משיריו של אלבומם הקודם והכיל קטעי ראפ.

אלבומם הרביעי Mumps, Etc שוחרר ב-9 באוקטובר 2012.

ב-2013 הלהקה שחררה מיני-אלבום בשם Golden Tickets. Golden Tickets תואר כ"אוסף של 'שירי נושא' מותאמים אישית בשביל שבעה מעריצי Why? ספציפיים ולגביהם. במשך מספר חודשים, יוני וג'וזיה עקבו ברשת בחשאי אחרי המעריצים הללו כדי ליצור מחוות מוזיקליות שישובצו באלבום".

אלבום הלהקה החמישי, Moh Lhean, שוחרר ב-3 במארס 2017.
## חברי הלהקה
* יוני וולף (2004-כיום) – שירה מובילה, קלידים, סינתיסייזר, פסנתר, סאמפלים, תכנות, גיטרה בס, כלי הקשה.
* דאג מקדיארמיד (2004-כיום) – קלידים, סינתיסייזר, פסנתר, גיטרה, גיטרה באס, קולות רקע.
* מאט מלדון (2004–2006, 2014-כיום) – גיטרה, גיטרה בס, קלידים, סינתיסייזר, קולות רקע.
* גוז'יה וולף (2004-כיום) – תופים, כלי הקשה, קלידים, סינתיסייזר, סאמפלים, קולות רקע.

## קישורים חיצוניים
* 

קטגוריה:להקות אמריקאיות
לוקאס סלינאס

**לוקאס ספינולה סלינאס** (בפורטוגזית: **Lucas Spinola Salinas**; נולד ב-14 באוקטובר 1995 בסורוקאבה שבברזיל) הוא כדורגלן ברזילאי המשחק בעמדת הקשר ההתקפי בקבוצת מועדון ספורט אשדוד מליגת העל הישראלית.

## קריירת מועדונים
סלינאס החל את הקריירה המקצועית שלו במספר קבוצות מהליגות הנמוכות בברזיל ובפורטוגל.

ב-11 בפברואר 2020 חתם סלינאס על חוזה לשתי עונות וחצי בלוקומוטיב פלובדיב מליגת העל הבולגרית. הוא ערך 59 הופעות ליגה במדי המועדון, בהן הבקיע חמישה שערים, וכן זכה עם המועדון בגביע הבולגרי ובסופר קאפ הבולגרי.

ב-27 ביוני 2022 חתם על חוזה לעונה אחת במועדון ספורט אשדוד מליגת העל הישראלית.

## תארים
;לוקומוטיב פלובדיב
* הגביע הבולגרי (1): 2019/2020
* הסופר קאפ הבולגרי (1): 2020

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני אולהאננסה
קטגוריה:כדורגלני לוקומוטיב פלובדיב
קטגוריה:כדורגלני מועדון ספורט אשדוד
קטגוריה:כדורגלנים זרים בישראל
קטגוריה:ספורטאים ברזילאים בפורטוגל
קטגוריה:ספורטאים ברזילאים בבולגריה
קטגוריה:ספורטאים ברזילאים בישראל
קטגוריה:ברזילאים שנולדו ב-1995
ליובן גוצב

**ליובן סטויאנוב גוצב** (בבולגרית: **Любен Стоянов Гоцев** ; 3 במרץ 1930, סופיה, ממלכת בולגריה – 7 באוקטובר 2020, סופיה, בולגריה) היה גנרל בוועדה לביטחון המדינה, פוליטיקאי ודיפלומט בולגרי, מראשי מנגנון המפלגה הקומוניסטית של בולגריה ויורשתה המפלגה הסוציאליסטית, אשר ב-1990 כיהן לתקופה קצרה כשר החוץ בממשלתו של אנדריי לוקאנוב.

## קורות חייו
ליובן גוצב נולד בסופיה למשפחת בעלי מלאכה זעירה שעסקה בייצור אוכפים. ב-1948 סיים בית ספר תיכון בסופיה, הצטרף לחוגי הנוער של המפלגה הקומוניסטית, וב-1952 התקבל רשמית כחבר במפלגה. בהמשך, רכש השכלה אקדמית במכון הממלכתי ליחסים בינלאומיים של מוסקבה. מאוחר יותר, כיהן כמזכיר בשגרירות בולגריה בלונדון, וביוני 1961 גויס לוועדה לביטחון המדינה. גוצב נשלח למשך שנה לברית המועצות להכשרה בבית הספר של הק.ג.ב. במסגרת עבודתו צורף למשלחות בולגריה לאו"ם, ארצות הברית, קנדה ומדינות מערב אירופה. בין 1982–1989 כיהן כסגן שר החוץ, ובין 1989 - 1990 כסגן שר הפנים הבולגרי. הוא כיהן כחבר האספה הלאומית הבולגרית ולתקופה קצרה כיהן כשר החוץ של בולגריה בממשלתו של אנדריי לוקאנוב. ב-1991 כיהן כשגריר בולגריה בהולנד. ב-1992 פרש מן החיים הפוליטיים ולמשך מספר שנים ניהל עסקים במגזר הפרטי.

גוצב היה נשוי ואב לשתי בנות, וסב לארבעה נכדים. הלך לעולמו בסופיה ב-2020 והוא בן 90 שנים.

## קישורים חיצוניים
* The file of Lyuben Gotsev: From a remnant after September 9, 1944 and a draftsman to a spy without recruitment, educated in the KGB, באתר desebg.com 

## הערות שוליים

קטגוריה:פוליטיקאים בולגרים
קטגוריה:שרי החוץ של בולגריה
קטגוריה:דיפלומטים בולגרים
קטגוריה:שגרירי בולגריה
קטגוריה:שגרירים בהולנד
קטגוריה:קומוניסטים בולגרים
קטגוריה:בולגרים שנולדו ב-1930
קטגוריה:בולגרים שנפטרו ב-2020
Más

"**Más**" הוא סינגל של ריקי מרטין, המשמש כסינגל השני מתוך אלבום האולפן התשיעי שלו, *[[Música + Alma + Sexo]]*. השיר יצא, על ידי חברת התקליטים קולומביה רקורדס, ב-5 באפריל 2011.

נכון ליוני 2022, השיר הושמע למעלה מ-17 מיליון פעמים בספוטיפיי.

## ביקורת
בביקורת שנתן העיתון ניו יורק פוסט נכתב כי: "הריגוש של השיר הזה הוא בלחן הפופ הלטיני הבהיר: 'Más', שבו מרטין מנסה ללכוד את רחובות תחילת שנות ה-90 של הארלם הספרדית". ג'ואי גררה, מ-*[[Houston Chronicle]]* , שיבח את השיר באומרו: "Más הוא הומאז' לאמנים מורעבים (DJ מחתרתי, דוגמנית צעירה) שמתנגן כמו עדכון קולי ללהיטי העבר 'The Cup of Life' ו-'Livin'la Vida Loca'". גרייס בסטידס, מ-*[[Latina (מגזין)|Latina]]* , כתבה כי: "'Más' הוא שיר דאנס בהרגשה טובה על ניצול כל מה שיש לחיים להציע מבלי לדאוג למה שאחרים אומרים. מטרתו לזעזע אותנו כמו שעשה עם 'The Cup of Life' ב-1999." ג'ון פארלס, מהניו יורק טיימס, אמר כי: "ביטי דיסקו קופצניים ומחדשים, כמו אלה שהניעו להיטים של ליידי גאגא ובלאק אייד פיז, מניעים את 'Más', שיר על אנשים עם חלומות מגיעים. לעיר הגדולה". ליילה קובו, מהמגזין בילבורד, אמרה כי: "'Más' היא הזמנה לרקוד עם מילים המעודדות את המאזינים לחגוג את הלילה".

## וידאו קליפ
הווידאו קליפ של השיר, שצולם במרץ 2011 ובוים על ידי סימון ברנד , יצא בערוץ היוטיוב של ריקי מרטין ב-29 באפריל 2011. נכון ליוני 2022, הווידאו קליפ נצפה למעלה מ-14 מיליון פעמים.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי ריקי מרטין
קטגוריה:שירים בספרדית
קטגוריה:שירים שנכתבו על ידי דזמונד צ'יילד
קטגוריה:שירים שנכתבו על ידי טייני
קטגוריה:שירי להט"ב
קטגוריה:שירי פופ לטיניים
קטגוריה:סינגלים בהוצאת קולומביה רקורדס
C7osure (You Like)

"**C7osure (You Like)**" הוא שיר של הראפר והזמר האמריקאי, ליל נאז X. השיר מופיע במיני-אלבום הראשון שלו, ''7''. השיר נכתב על ידי ליל נאז X, אלן ריטר, בוי-1דה, אימרן עבאס, ין סוויט ותומאס קסלר, והופק על ידי בוי-1דה, אלן ריטר, Abaz ו-X-Plosive.

נכון לאפריל 2024, השיר הושמע למעלה מ-69 מיליון פעמים בספוטיפיי.

## מילים ולחן
בשיר, ליל נאז X אומר למעריציו שהוא מתכנן לעולם לא להיות לו תוכנית מוצקה. דזייר תומפסון, מ-*[[Vibe (מגזין)|Vibe]]* , אמרה כי המסר של השיר הוא "לדחוף קדימה, למרות הפחדים ממה שיש בצד השני".

ב-30 ביוני 2019 צייץ ליל נאז X בטוויטר כי המילים של השיר מדברות על הנטייה המינית שלו, וכן יצא מהארון באותו ציוץ.

## ביקורת
קרייג ג'נקינס, מהמגזין ניו יורק, מתאר את השיר כ-"ג'אם דיסקו אופטימי מבטיח". ג'נקינס מתאר את השיר, יחד עם השיר "Panini", כ-"שירי אהבה קליטים ונוצצים".

## מיקומי שיא

## קישורים חיצוניים

## הערות שוליים

קטגוריה:שירי ליל נאז X
קטגוריה:שירים באנגלית
קטגוריה:שירי להט"ב
קטגוריה:בלדות פופ
קטגוריה:שירי דיסקו אמריקאיים
קטגוריה:שירי מוזיקת האוס אמריקאיים
קטגוריה:שירי R&B
קטגוריה:סינגלים בהוצאת קולומביה רקורדס
Viva Duets

***Viva Duets*** (בעברית: **דואטים חיים**) הוא אלבום האולפן ה-56 של זמר הג'אז האמריקאי טוני בנט. את האלבום הוציאה ב-22 באוקטובר 2012 חברות התקליטים קולומביה רקורדס ו-MGM רקורדס. האלבום מושר באנגלית, בספרדית ובפורטוגזית, וכולל דואטים של בנט עם זמרים לטיניים.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי טוני בנט
קטגוריה:אלבומים באנגלית
קטגוריה:אלבומים בספרדית
קטגוריה:אלבומי חברת קולומביה רקורדס
מגדל הטלוויזיה של באקו

**מגדל הטלוויזיה של באקו** (באזרית: **eleviziya Qülləsi**) הוא מגדל תקשורת שנבנה ב-1996 בבאקו שבאזרבייג'ן. המגדל מתנשא לגובה של 310 מטר, וזהו המבנה הגבוה ביותר באזרבייג'ן ובניין הבטון הגבוה ביותר בקווקז.

המגדל הפך לאחד מציוני הדרך הבולטים של באקו.

## היסטוריה
עבודות הבנייה של המגדל החלו בשנת 1979, ועל פי תוכנית הבנייה של הפרויקט, היו אמורות להסתיים בשנת 1985. לאחר חזרתו של היידר אלייב לשלטון בשנת 1993, נמשכה בניית המגדל, ובשנת 1996 הן הסתיימו.

מסעדה בקומה ה-62 של המגדל נפתחה בשנת 2008.

מדי פעם, התאורה של מגדל הטלוויזיה משתנה לסידורים ספציפיים וייחודיים לאירועים מיוחדים. כמה אירועים שנתיים גורמים למגדל להיות מואר במיוחד. כמו חלקים מתחלפים של המגדל היו מוארים בכחול, אדום וירוק כמו בדגל אזרבייג'ן המסורתי בחגיגות יום עצמאות של המדינה.

## ראו גם
* רשימת המגדלים הגבוהים בעולם

## קישורים חיצוניים

## הערות שוליים

קטגוריה:באקו: גורדי שחקים
קטגוריה:מגדלי תקשורת
קטגוריה:אירופה: מגדלים
סרגיי קובליוב

**סרגיי אלכסנדרוביץ' קובליוב** (ברוסית: **Сергей Александрович Ковалёв**; נולד ב-2 באפריל 1983) הוא מתאגרף רוסי מקצועי המתחרה בקטגוריית משקל קל כבד ובינוני כבד.

קובליוב הוא אלוף העולם במשקל קל כבד לפי WBA סופר (2016-2014), WBO ,(2016-2014) IBF. מתאגרף השנה לשנת 2014 לפי מגזין "הזירה", WBO, "ספורטס אילוסטרייטד", "USA Today". היה ממוקם במקום השני בדירוג פאונד תמורת פאונד לפי מגזין "הזירה" (בנובמבר 2015 - 19 בנובמבר 2016, 22 במרץ 2017 - 17 ביוני 2017).

הרוסי הראשון והיחיד, שהוכר כמתאגרף השנה על פי המגזין "הזירה". מוביל דירוג המתאגרפים הטובים ביותר במשקל קל כבד לפי מגזין "הזירה" (2016-2015).

## קישורים חיצוניים

* 

## הערות שוליים

קטגוריה:אלופי עולם באגרוף - משקל קל כבד
קטגוריה:רוסים שנולדו ב-1983
נמל התעופה הבין-לאומי קוובק סיטי ז'אן לסז

**נמל התעופה הבין-לאומי קוובק סיטי ז'אן לסז** (בצרפתית: ***Aéroport international Jean-Lesage de Québec***, או ***Aéroport de Québec***), (IATA: **YQB**, ICAO: **CYQB**), הידוע גם בשם **נמל התעופה הבין-לאומי ז'אן לסז',** הוא נמל התעופה העיקרי המשרת את קוויבק סיטי, קנדה. בשנת 2021 הוא היה נמל התעופה ה-13 העמוס ביותר בקנדה, עם 353,203 נוסעים. יותר מ-10 חברות תעופה מציעות 360 טיסות שבועיות ליעדים ברחבי קנדה, ארצות הברית, מרכז אמריקה, מקסיקו, האיים הקריביים ואירופה.

## היסטוריה
שדה התעופה הוקם בשנת 1939, שנה לאחר סגירת נמל התעופה בסן לואיס. תחילה הוקם הנמל כמתקן אימונים לתצפיתנים אוויריים. הטיסה הראשונה התרחשה ב-11 בספטמבר 1941. שמו של הנמל היה ידוע לראשונה בשם Aéroport de l' Ancienne Lorette, לאחר מכן Aéroport de Sainte-Foy, ומאוחר יותר Aéroport de Québec, וב-1993 שונה שמו לנמל התעופה הבין-לאומי קוובק סיטי ז'אן לסז, לזכרו של ז׳ן לזג', ראש הממשלה לשעבר של קוויבק. נמל התעופה מנוהל ומופעל על ידי Aéroport de Québec inc, תאגיד ללא מטרות רווח וללא מניות. לבניין הטרמינל הנוכחי קיבולת של 1.4 מיליון נוסעים מדי שנה.

החל משנת 2006, עם תקציב של 65.8 מיליון דולר, נמל התעופה עבר מודרניזציה שנועדה להגדיל את הקיבולת של הטרמינל ולהגביר באופן משמעותי את רמת השירות לנוסעים. המודרניזציה כללה קונפיגורציה מחדש של הטרמינל בשני מפלסים, ארגון מחדש של אזור הטיפול בכבודה ואזור ההגעה, וכן קונפיגורציה מחדש והגדלה של חדרי ההמתנה. 54 אחוז מהמימון סופקו ישירות על ידי Aéroport de Québec inc.

ב-4 ביולי 2011 החלו העבודות על השלב השני של הרחבת נמל התעופה שנמשכו עד 2017. בשיפוץ הכפיל בניין הטרמינל את גודלו, בעלות של 224.8 מיליון דולר. העבודות כללו הרחבת המתקנים הבינלאומיים, עבודות הקמה של מסלולי ההמראה, מסלולי המוניות ומשטחי הפחתת הקרח, וכן שיפורים במתקני שירות הלקוחות.

בשנת 2015 נמל התעופה קוובק סיטי ז'אן לסז היה נמל התעופה ה-12 העמוס ביותר במספר הנוסעים במדינה. ב-10 במרץ 2016, ראש הממשלה ג'סטין טרודו ונשיא ארצות הברית ברק אובמה הכריזו על הוספת שדה התעופה לרשימת שדות התעופה הקנדיים המכילים מתקני שחרור גבולות ארצות הברית .

## תקריות ותאונות
* ב-9 בספטמבר 1949, טיסה 108 של Canadian Pacific Air Lines בטיסה ממונטריאול לבאי -קומאו עם עצירת ביניים בקוויבק סיטי, התרסקה מזרחית לקוויבק סיטי כאשר פצצה התפוצצה על הסיפון זמן קצר לאחר היציאה מנמל התעופה הבין-לאומי קוובק סיטי ז'אן לסז, והרג את כל 19 הנוסעים וארבעת אנשי הצוות.
* ב-29 במרץ 1979, טיסה 255 של קוויבקאיר, מטוס F-27 של פיירצ'יילד, התרסקה לאחר ההמראה מהנמל. 17 נוסעים נהרגו, ושבעה נפצעו.
* ב-23 ביוני 2010, מטוס מסוג קינג אייר התרסק צפונית לנמל התעופה ממש לאחר ההמראה ממסלול 30 (כיום מסלול 29), והרג את כל שבעת האנשים שהיו עליו.
* ב-12 באוקטובר 2017, לראשונה בצפון אמריקה, רחפן התנגש במטוס נוסעים. הרחפן פגע במטוס הנוסעים הטורבו-פרופ שהופעל על ידי Groupe La Québécoise Inc. למטוס נגרם נזק קל והוא הצליח לנחות בשלום.

## קישורים חיצוניים

* 

## הערות שוליים

קטגוריה:קוויבק סיטי: מבנים
קטגוריה:קנדה: שדות תעופה
קבלו אותי (סרט, 2022)

**קבלו אותי** הוא סרט קולנוע עצמאי ישראלי מסוגת הדרמה להט"בית משנת 2022 שנכתב בידי אייל קנטור ודידי לובצקי ובוים בידי אייל קנטור. הסרט הוא סרט הביכורים של הבמאי אייל קנטור. בסרט מככבים יואב קרן, גל אמיתי ומנדי ברששת. הסרט הופק בידי אייל קנטור ויואב קרן בחברת ההפקה שלהם טוני הפקות ומופץ בידי The Open Reel.

## תקציר עלילה
**תום** (יואב קרן), תלמיד כיתה י"ב שנדרש על ידי אביו למצוא מקום מגורים חדש תוך שבועיים מוצא עצמו במערכת יחסים תובענית עם צלם אופנה מבוגר ממנו בעת שהוא מאוהב בסתר בחברו הקרוב גלעד.

## שחקנים ודמויות

## פרסים ומועמדויות
* הסרט היה מועמד לפסטיבל הסרטים הבינלאומי גוואדלג'רה במקסיקו לפרס Premio Maguey.
* הסרט היה מועמד לפסטיבל הסרטים הלהט"ב אמור בקטגוריית הסרט הבין-לאומי.
* הסרט היה מועמד לפסטיבל הסרטים הלהט"ב אאוט-סאוט בדרהאם, אנגליה.
* הסרט היה מועמד לפסטיבל הסרטים הגאה TLVFest שהתקיים בתל אביב.
* הסרט היה מועמד לפסטיבל הסרטים אאוט-שאיין בפורט לודרדייל, פלורידה, ארצות הברית.

## פסקול הסרט
פסקול הסרט נוצר על ידי איתי עמרם ויצא לספוטיפיי ואפל מיוזיק בתאריך 25 בנובמבר 2022. הפסקול כולל 12 שירים באורך של 24 דקות.

## הפצה
#### הצגה ראשונית
הסרט הוצג לראשונה והוקרן בפסטיבל הסרטים הבינלאומי גוואדלג'רה במקסיקו. הסרט מופץ ב20 מדינות ובהן: ארצות הברית, אנגליה, מקסיקו ועוד. הסרט עצמו מופץ באנגליה גם דרך בתי הקולנוע וגם דרך הפריים וידאו. הסרט ניתן לצפייה דרך פריים וידאו רק באנגליה. הסרט מדורג לצפייה מגיל 18+.
#### פסטיבל הגאה TLVFest
הסרט יוקרן בהקרנת בכורה ישראלית בפסטיבל הסרטים הגאה TLVFest בתל אביב בתאריכים 29 באוקטובר 2022 ו-31 באוקטובר 2022.

## קישורים חיצוניים

* קבלו אותי, באתר האקדמיה הישראלית לקולנוע וטלוויזיה
* קבלו אותי, באתר The Open Reel
* קבלו אותי, באתר פריים וידאו
קטגוריה:סרטי 2022
קטגוריה:סרטי להט"ב ישראליים
קטגוריה:סרטים ישראליים משנת 2022
כולנו צריכים להיות פמיניסטים

**כולנו צריכים להיות פמיניסטים** הוא שמה של מסה באורך ספר מאת הסופרת הניגרית צ'ימָמָנדָה נגוזי אדיצִ'יֶה. המסה התפרסמה לראשונה בשנת 2014 בהוצאה Fourth Estate, ועוסקת בהגדרת הפמיניזם במאה ה-21. הספר תורגם לעברית על ידי קטיה בנוביץ' ויצא לאור בעברית בשנת 2017 בהוצאת כנרת זמורה-ביתן דביר.

המסה היא עיבוד להרצאת TEDx באותו שם שנשאה אדיצ'יה לראשונה באירוע "TEDx Euston" בלונדון בשנת 2012, שזכתה ליותר מ-7 מיליון צפיות נכון ל-2022.

## תוכן
המסה "כולנו צריכים להיות פמיניסטים" כוללת אנקדוטות מחיי הפמיניסטית ומנתחת את משמעות החיים בתור פמיניסטית. לטענתה, שם התואר "פמיניסטית" אינו עלבון, אלא תווית שעל כולנו לאמץ אל ליבנו. אף על פי שרעיון הפמיניזם דוגל בשוויון ללא משוא פנים לנשים ולגברים בכל היבטי החיים, המתנגדים המושבעים ביותר לשחרור האישה מאמינים שהפמיניזם הוא תנועה חברתית שמתמקדת בביטול תפקידי המגדר המסורתיים, ובהתייחסות לגברים כאל נחותים. המסה חושפת בתמציתיות את הצורך לערוך שינויים באמונות חברתיות ובהבניות מגדריות שמנציחות את הפער בין נשים לגברים. בעיקרון, על כולנו להיות פמיניסטים לא רק כדי לשקף את המחויבות שלנו לשחרור האישה, אלא גם כדי לעודד גברים לקיים שיחות עם נשים בכל הנוגע למיניות, להופעה חיצונית, לתפקידים ולהצלחה. להיות פמיניסט משמעו לדגול בזכויות האישה, ולנסות להפוך את העולם למקום טוב יותר עבור נשים. מאחר שייעודו היחיד של הפמיניזם הוא לערוך מהפכה באפליה המינית באמצעות יצירת שוויון הזדמנויות לנשים ולגברים, מטרתו אינה לערער לחלוטין על התפקידים הביולוגיים של כל אחד מהמגדרים, אלא לתקוף את חוסר הצדק שמשתיק את רצונם ופוגע בכוחם לחרוג מהציפיות שתולה בהם החברה. לכן, בעקבות אימוץ רעיון הפמיניזם ניתן להפוך את ההצלחה בקרב נשים לנורמה, ולאפשר לגברים לחתור להישגים גדולים אף יותר. ההשתתפות בתנועה הפמיניסטית העכשווית סוללת את הדרך לקראת חברה משגשגת וכוללנית בעתיד. העצמת נשים אינה באה על חשבון מתן הזדמנויות לגברים. חינוך הקהילה לכבד נשים בצורה שווה תורם ליצירת אווירת הצלחה. לכן, אימוץ הרעיון הפמיניסטי משחרר מהבניות תרבותיות וחברתיות שמגבילות את האופן שבו אנשים תופסים מיניות ותפקידים מגדריים, ומאפשר לנשים ולגברים להיות מי שהם רוצים להיות, ללא הגבלות. הספר מציג גישה ביקורתית לגבי הדרך שבה נבנית הגבריות, וטוען שהחברה בכללותה חייבת להשתנות אם ברצוננו להשיג שוויון.

## ביקורות
הספר התקבל בהתלהבות וזכה להצלחה גורפת. האינדפנדנט בחר בו כ"ספר השנה", ובדצמבר 2015 הודיע לובי הנשים השוודיות שהספר יופץ בקרב כל הנערות והנערים בגיל 16 בבתי הספר התיכוניים בשוודיה. היוזמה זכתה לתמיכתם של ארגונים נוספים בשוודיה בתקווה שהמורים ישלבו את הספר ואת הדיון בו בתוכנית הלימודים.

## הערות שוליים

קטגוריה:ספרות ניגרית
קטגוריה:ספרי 2014
קטגוריה:ספרות פמיניסטית
קטגוריה:ספרי עיון
מהקרק

**מהקרק** (בהונגרית: **Méhkerék**) הוא כפר בנפת שרקד שבמחוז בקש בדרום מזרח הונגריה.

כמו יישובים רבים באירופה גם מספר התושבים במהקרק נמצא בירידה. בשנת 1990 חיו בכפר 2,290 תושבים, ובשנת 2021 רק 1,934 תושבים.

## יהודי מהקרק
יהודים ישבו במהקרק במאה ה-19 ובשנת 1944 ידוע על יהודי אחד לפחות ששרד את השואה.

## קישורים חיצוניים

* 

## הערות שוליים

קטגוריה:הונגריה: כפרים
לנסינט סידיבה

**לנסינט סידיבה** (בצרפתית: **Lancinet Sidibe**; נולד ב-1 בינואר 1997 בקאנקאן שבגינאה) הוא כדורגלן גינאי המשחק בעמדת הקשר האחורי בקבוצת סקציה נס ציונה מליגת העל הישראלית.

## קריירת מועדונים
סידיבה שיחק בקבוצות לוזי, בסלידיה לז'ה, פלמורטרי, טאוטה דורס, קיי אף טירנה ודינמו טירנה מאלבניה במסגרת ליגת העל האלבנית והליגה האלבנית השנייה. עם קיי אף טירנה זכה באליפות אלבניה לעונת . כמו כן שיחק בארמיס ארדיפו מליגת העל הקפריסאית.

ב-27 ביוני 2022 חתם סידיבה על חוזה לעונה אחת בסקציה נס ציונה, העולה החדשה לליגת העל הישראלית.

## תארים
;קיי אף טירנה
* אליפות אלבניה (1): 2019/2020

## קישורים חיצוניים

## הערות שוליים

קטגוריה:כדורגלנים גינאים
קטגוריה:קשרי כדורגל גינאים
קטגוריה:כדורגלני קיי אף טירנה
קטגוריה:כדורגלני ארמיס ארדיפו
קטגוריה:כדורגלני סקציה נס ציונה
קטגוריה:ספורטאים זרים באלבניה
קטגוריה:ספורטאים זרים בקפריסין
קטגוריה:ספורטאים זרים במצרים
קטגוריה:גינאים שנולדו ב-1997
נמל התעופה הבין-לאומי קמפגוודה

**נמל התעופה הבין-לאומי קמפגוודה** (באנגלית: **Kempegowda International Airport),** (IATA: **BLR**, ICAO : **VOBL** ) הוא נמל תעופה בינלאומי המשרת את בנגלורו, בירת קרנאטקה, בחלק הדרומי של הודו. הנמל ממוקם כ-30 ק"מ צפונית לעיר, והוא בבעלות ומופעל על ידי International Airport Limited.

נמל התעופה נפתח במאי 2008 כחלופה לעומס הגדול בנמל התעופה HAL, נמל התעופה המסחרי העיקרי המשרת את העיר. הוא נקרא על שם קמפה גוודה I, מייסד בנגלור. נמל התעופה הפך לנמל התעופה הראשון של קרנאטקה המופעל על ידי אנרגיה סולארית שפותחה על ידי CleanMax Solar.

נמל התעופה קמפגוודה הוא נמל התעופה השלישי העמוס ביותר בתנועת נוסעים, תנועות אוויריות ומטענים פנימיים בהודו, והוא נמל התעופה ה-29 העמוס ביותר באסיה.

נמל התעופה מחבר בין 23 יעדים בינלאומיים ברחבי העולם, הגבוה ביותר בדרום הודו.

## היסטוריה
נמל התעופה המקורי ששירת את בנגלור היה נמל התעופה HAL, הממוקם 5 ק"מ ממרכז העיר. הוא הוקם בשנת 1942 למטרות צבאיות והגנה, והחל בפעילות מקומית לראשונה בסוף שנות ה-70. הפופולריות הבלתי צפויה של טיסות הפנים החדשות עודדה הרחבה מהירה של שדה התעופה. בסוף שנות ה-90 החלו הטיסות הבינלאומיות הראשונות. אייר אינדיה הייתה חברת התעופה הראשונה שהציעה טיסות בינלאומיות, כשטסה לסינגפור. בשנת 2000, חברת התעופה הזרה הראשונה החלה לפעול מנמל התעופה HAL, עם נפאל איירליינס לקטמנדו, ואחריה ה-A340 לופטהנזה מגרמניה. כמה חברות בינלאומיות גדולות אחרות כמו בריטיש איירווייז ואייר פראנס שירתו את שדה התעופה הישן מ-2005.

עם זאת, כאשר בנגלור גדלה, ותנועת הנוסעים לעיר עלתה, נמל התעופה HAL, שהיה עם מסלול יחיד ומקום חניה מוגבל למטוסים לא היה מסוגל להתמודד עם התנועה המוגברת. בשנת 2007 חווה הנמל ירידה של כ-8 מיליון נוסעים, יותר מכפול מהקיבולת המקורית שהייתה 3.6 מיליון. לא היה מקום להרחבה ונמל התעופה יכול היה להכיל רק שישה מטוסים בו זמנית. לאור זאת, הוחלט על בניית נמל תעופה חדש גדול יותר, שיעמוד בכמות הנוסעים הגדלה.

כמעט עשור חלף מהשלב הראשוני של הקצאת ורכישת הקרקע, ועד לחתימת הסכמי בעלי המניות ב-2002 ועד תחילת הבנייה. הבנייה החלה ב-2 ביולי 2005, והסתיימה תוך 32 חודשים, במאי 2008.

הטיסה הראשונה לנמל התעופה הייתה טיסת אייר אינדיה 609 ממומבאי.

### שינוי שם והרחבה
שמו המקורי של נמל התעופה היה נמל התעופה הבינלאומי נגלור. בפברואר 2009 שלחה ממשלת המדינה הצעה לממשלת האיחוד לשנות את שמו של נמל התעופה על שם מייסד בנגלור, קמפה גוודה I. ההחלטה התקבלה בדצמבר 2011, והשם שונה רשמית ביולי 2013 לנמל התעופה הבין-לאומי קמפגוודה.

פרויקט ההרחבה ב-2013 היה בסך 15 מיליארד דולר, והוא הכפיל את גודלו של מסוף הנוסעים ל-150,556 מ"ר, הכולל בניית מתקנים נוספים לביצוע צ'ק-אין, הגירה, אבטחה והשבת מזוודות. הטרמינל המורחב, שזכה לכינוי "טרמינל 1A", העלה את קיבולת הנוסעים השנתית של שדה התעופה ל-25 מיליון.

אתיופיאן איירליינס החלה את הטיסות הראשונות והיחידות בין בנגלור ליבשת אפריקה בשנת 2019, וקישרה את העיר למרכז שלה באדיס אבבה. שנתיים לאחר מכן, בינואר 2021, הגיע מטוס בואינג 777-200LR של אייר אינדיה מסן פרנסיסקו, שסימן את השירות הישיר הראשון בין ארצות הברית לבנגלור, כמו גם דרום הודו כולה.

באפריל 2022 הכריזה קוואנטס על הטיסה הישירה הראשונה אי פעם בין בנגלור לסידני, אוסטרליה. זוהי גם טיסה ישירה ראשונה אי פעם בין אוסטרליה לדרום הודו. החל מנקודה זו, לנמל התעופה יש טיסות ללא הפסקה ל-5 יבשות.

## קישורים חיצוניים

* 

* 

## הערות שוליים

קמפגוודה
קטגוריה:בנגלורו
דוד פרידמן (בנקאי)

**אליעזר דוד פרידמן** (30 באוקטובר 1930 – 22 בפברואר 2011) היה בנקאי ישראלי, שעמד בראש קבוצת בנק לאומי בשנים 1988–1996.

## קורות חיים
פרידמן נולד בשנת 1930 בעיר סיגט ברומניה לרב אהרן פרידמן שנפטר כשפרידמן היה בן 3, ומלכה לבית ויליגר, שישי מתוך שבעה ילדים. גדל בעיר סיביו, שם למד לימודים תיכוניים וזכה גם להשכלה תורנית בישיבה. לפני פרוץ מלחמת העולם השנייה שלושה מאחיו הגדולים הצטרפו לישיבת חסידות סאטמר בהונגריה. במהלך המלחמה אחד מהם נלקח לאושוויץ, אשתו וביתו הומתו אך הוא ניצל, התחתן מחדש והקים משפחה של 11 ילדים. האח השני נלקח למחנה עבודה, וככל הנראה מת במחנה בוכנוואלד לאחר שחרור המחנה. אמו של פרידמן הספיקה להציל את הצעיר מבין שלושת האחים.

ב-1948 עלה פרידמן לישראל והתגורר תחילה בירושלים, ולאחר נישואיו עבר לתל אביב ואחרי כן לבני ברק. השתחרר משירות צבאי ב-1953, ואת עבודתו הראשונה בתחום הכלכלה לאחר השחרור השיג באמצעות לשכת העבודה.

## קריירה מקצועית
בשנים 1953–1962 עבד פרידמן במחלקת החשבונות והדיווח במשרד החשב הכללי במשרד האוצר וכחשב משרד השיכון, ולאחר מכן הצטרף לבנק לפיתוח התעשייה כגזבר. ב-1969, בזמן שכיהן כסמנכ"ל הבנק, התמנה לתפקיד מנכ"ל משותף שלישי בבנק א"י-בריטניה, ובשנים 1974–1976 שימש מנכ"ל משותף בבנק לפיתוח התעשייה לצד יהודה גיל. כמו כן היה חבר במועצות המנהלים של החברות "צבע" ו"בת אור".

בשנת 1976 התפטר מתפקיד המנכ"ל המשותף והצטרף לבנק לאומי כמשנה לנשיא השלוחה בניו יורק. עם שובו לארץ לאחר 4 שנים התמנה למשנה למנהל הסניף המרכזי בבנק, ואחר כך למנהל הסניף המרכזי. ב-1984 נכנס לתפקיד ראש החטיבה הבינלאומית והנהיג מהפכה בניהול קווי האשראי של הבנק, ובשנים 1986–1988 כיהן כמנכ"ל בנק איגוד, שהיה אז חברה-בת של בל"ל, וכיו"ר אפריקה - ישראל, חברה-בת נוספת של הבנק.

ב-10 בנובמבר 1988 הוכרז כי יחליף את צדיק בינו בתפקיד מנכ"ל בנק לאומי. בין היתר הוא זכור כמי שהצליח לשקם, בסיוע המשנה למנכ"ל פיוטרקובסקי, את יחסי העבודה בין עובדי הבנק להנהלה. פרידמן נשאר בתפקיד עד לשנת 1996 ולאחר פרישתו התמנה ליושב ראש דירקטוריון הבנק. באוגוסט 1990 ויתר על חוזה העסקה אישי בבנק ועבר להסכם קיבוצי תוך ויתור על פיצויים ותגמולים, ובשנת 1991 התפרסם כי שכרו החודשי בעת שכיהן כמנכ"ל עמד על 38,872 ש"ח (80,000 ש"ח לפי השווי ב-2021). ביולי 1999 הודיע על פרישתו מתפקיד המנכ"ל מסיבות אישיות, ובמקומו מונתה לתפקיד גליה מאור. לאחר פרישתו המשיך לשמש כיו"ר אפריקה-ישראל, עד לרכישתה של החברה בידי לב לבייב. לאחר מכן התמנה פרידמן לדירקטור בחברה עד לשנותיו האחרונות.

## חיים אישיים
פרידמן התגורר בשנותיו האחרונות ברעננה, היה נשוי לשולמית לבית לאבל, ואב לבת ושלושה בנים. בנו  נהרג במהלך שירותו הצבאי.

בראיון בעת שהיה סמנכ"ל הבנק לפיתוח התעשייה סיפר כי 3 פעמים בשבוע הוא מתפנה מעיסוקיו כדי ללמוד דף גמרא בחברותא. היה בעל תפילה בימים הנוראים, מסר מדי יום שיעור דף היומי בבית הכנסת, והיה מקורבו של האדמו"ר מקרעטשניף.

פרידמן נפטר בגיל 81 ונטמן בבית העלמין כפר נחמן ברעננה.

## הערות שוליים

קטגוריה:מנהלי בנק לאומי
קטגוריה:בנקאים ישראלים
קטגוריה:דירקטורים ישראלים
קטגוריה:בנק לאומי לישראל
קטגוריה:יושבי ראש בנק לאומי
קטגוריה:ישראלים ילידי רומניה
קטגוריה:יהדות סיגט
קטגוריה:אישים הקבורים בבית הקברות כפר נחמן
קטגוריה:ישראלים שנולדו ב-1930
קטגוריה:ישראלים שנפטרו ב-2011
אני כבר לא בך

**אני כבר לא בך** הוא סינגל שהוקלט על ידי הזמר הישראלי איתי לוי. השיר יצא לאור ב-19 בדצמבר 2021, כסינגל מתוך האלבום "מחכה שתבואי", על ידי חברת התקליטים רות הפקות.

## רקע וכתיבה
השיר נכתב, הולחן והופק על ידי תמר יהלומי ויונתן קלימי. השיר הוא מעין בלדה ים תיכונית.

## וידאו קליפ
הקליפ הנלווה לשיר, הועלה לערוץ היוטיוב של לוי ב-19 בדצמבר 2021, בסמוך לצאת הסינגל. 

## הצלחה במצעדים
השיר הגיע למקום 12 במצעד השבועי של מדיה פורסט ולמקום 22 במצעד השנתי של רדיו דרום וגלי ישראל.

## מיקומי שיא

## הערות שוליים

קטגוריה:סינגלים מ-2021
קטגוריה:שירי איתי לוי
קטגוריה:שירים בעברית
קטגוריה:שירים שנכתבו על ידי תמר יהלומי
המטה הכללי הקטן

**המטה הכללי הקטן** (בדנית: **Den lille Generalstab**) היה שמה של קבוצת התנגדות שהורכבה מקציני הצבא המלכותי הדני ולחמה כנגד הכיבוש הגרמני בדנמרק במלחמת העולם השנייה.

ב-9 באפריל 1940 כבשה גרמניה הנאצית את דנמרק כמעט ללא קרב. הגרמנים הפכו את דנמרק למדינת חסות ממושמעת, אולם בהדרגה מאסו במצב זה. ב-29 באוגוסט 1943 פתחו הגרמנים במבצע ספארי ופרקו את כוחות ההגנה של דנמרק. קבוצת קצינים בהנהגת קפטן ויגו האלף התאגדה במטרה לארגן התנגדות לכיבוש הגרמני. חברי המטה הכללי הקטן הקימו רשת של קשרים בין כל הקצינים לשעבר בצבא הדני, כמו גם עם מנהיגי המרי האזרחי ועם הממשלה הדנית הגולה בלונדון והבריגדה הדנית בשוודיה.

באוקטובר 1943 אחד ממנהיגי המטה הכללי הקטן, הגנרל אבה גורץ, יצר קשר עם מנהיג הממשלה הגולה וילהלם בול. גורץ התחייב כי המטה הכללי הקטן יהיה נאמן לממשלה הגולה בלונדון ולמלך כריסטיאן העשירי בלבד. כתוצאה מכך, נקלע המטה הכללי הקטן לעימותים עם תנועות התנגדות אחרות בדנמרק ובמיוחד עם המפלגה הקומוניסטית הדנית ומחתרת השמאל הרדיקלי BOPA.

בספטמבר 1943 חברו קבוצות ההתנגדות השונות יחד והקימו את מועצת החירות הדנית אשר בה היו מיוצגות כל תנועות ההתנגדות. התנועות החברות במועצה הטילו על המטה הכללי הקטן לחלק בצורה שווה את הנשק שהוברח לדנמרק בידי בעלות הברית. עם זאת, במהלך כינוס המועצה במרץ 1945 הואשמו נציגי המטה הכללי הקטן בכל שהעבירו את הנשק רק לקבוצות התנגדות המזוהות עם הצבא ועם המלך, ומנעו תמיכה מהמחתרות הקומוניסטיות.

לאחר המלחמה, סייעו חברי המטה הכללי הקטן בשיקומו של הצבא הדני. בין חבריו המפורסמים של הארגון נמנו ראשי ההגנה לעתיד אוטו בליקסנקרונה-מלר, סוון טאיידה ואוטו לינד.

## לקריאה נוספת
* *Gads leksikon om dansk besættelsestid 1940-1945*, 2002.
* Palle Roslyng-Jensen: *Værnenes politik – politikernes værn*, 1980.
* Knud J.V. Jespersen: *Med hjælp fra England 2*, 2000.

## קישורים חיצוניים
* המטה הכללי הקטן
* המטה הכללי הקטן
קטגוריה:מחתרות במלחמת העולם השנייה
קטגוריה:דנמרק במלחמת העולם השנייה
אגם תומאס (אנטארקטיקה)

**אגם תומאס** (באנגלית: **Lake Thomas**) הוא אגם באזור חוף סקוט של ארץ ויקטוריה שבאנטארקטיקה.

האגם מכיל מי קרחונים נמסים.

האגם מוקף בצידו הצפון-מערבי ובצידו הצפון-מזרחי על ידי רכס רוברטסון, וקרחון קלארק.

## היסטוריה
### מקור השם

שמו של האגם ניתן לו על ידי הוועדה המייעצת לשמות אנטארקטיים.

האגם נקרא על שם רוברט ה. תומאס (Robert H. Thomas), אשר השתתף במחקרי התוכנית האנטארקטית של ארצות הברית, לחקר את הגאומורפולוגיה הקרחונית של מדף הקרח רוס, בעונת המחקר (עונת הקיץ האנטארקטי) שבשנים 1973 – 1974, וכן בעונת המחקר (עונת הקיץ האנטארקטי) שבשנים 1974 – 1975.

תומאס
תומאס
עכשיו תורי

**עכשיו תורי** הוא סינגל של הזמרת הישראלית רוני דלומי, שיצא לאור ב-27 באפריל 2010, ושימש כשיר האודישנים של העונה השמינית של תוכנית המציאות כוכב נולד.

## רקע וכתיבה
ב-30 באוגוסט 2009 זכתה רוני דלומי בעונה השביעית של תוכנית המציאות כוכב נולד. בהתאם למסורת התכנית, נבחרה דלומי לשיר את "שיר האודישנים" שילווה את האודישנים לעונה השמינית של התכנית.

השיר "עכשיו תורי" נכתב והולחן למטרה זו בידי מוש בן ארי. השיר יצא לרדיו כסינגל ב-27 באפריל 2010. במצעד השנתי של רשת ג של אותה שנה, הגיע השיר למקום ה-22.

## קישורים חיצוניים
* 

## הערות שוליים

קטגוריה:שירי רוני דלומי
קטגוריה:שירים בעברית
קטגוריה:שירים על זמן
דיסקוגרפיה של רוני דלומי

הדיסקוגרפיה של הזמרת הישראלית רוני דלומי כוללת שלושה אלבומי אולפן, אלבום הופעה אחד (במשותף עם לי בירן ואליאנה תדהר), 29 סינגלים (מתוכם שישה שיתופי פעולה), ו-11 וידאו קליפים.

## היסטוריה
את אלבום הבכורה שלה "קצת אחרת" הוציאה דלומי ב-23 בדצמבר 2010. מתוכו יצאו הלהיטים "תן", "קצת אחרת" ו"כך או כך". כמו כן, הוציאה דלומי את הסינגל "עכשיו תורי", אשר שימש כשיר האודישנים של העונה השמינית של תוכנית המציאות כוכב נולד.

ב-13 באפריל 2011 הוציאה דלומי את השיר "שלחי אותו" כחלק מהפרויקט "עוד מעט נהפוך לשיר" של גלי צה"ל לקראת יום הזיכרון לחללי מערכות ישראל. במהלך שירותה הצבאי, ב-18 בספטמבר 2011 יצא האלבום "את הבית" של להקת חיל החינוך, ובו השיר "לדבר" בביצועה של דלומי. ב-8 ביולי 2013 יצא אלבומה השני "תחזיקו", אשר כלל את הלהיטים "תחזיקו", "פניי לרוח", "סתם שני אנשים" ו"קצה היום".

ב-15 בדצמבר 2013 שיתפה דלומי פעולה עם פבלו רוזנברג בשיר "כל אחד יכול". ב-11 באוקטובר 2015 היא הוציאה אלבום הופעה משותף עם לי בירן ואליאנה תדהר בשם "לוקחים את הזמן". ב-6 במרץ 2016 הוציאה את אלבום האולפן השלישי שלה "תסתכל עליי", אשר כלל את הלהיטים "איש של לילה", "לשמור עליי" ו"תסתכל עליי".

ב-4 ביולי 2018 פרסמה דלומי את הסינגל "כל הזמן". ב-14 בנובמבר של אותה שנה יצא הסינגל "12 בלילה". ב-24 בינואר 2019 שיתפה פעולה עם דודי בר דוד בסינגל "My Love". ב-3 באפריל של אותה שנה יצא הסינגל "הייתי שרה". ב-20 באוגוסט הוציאה את הסינגל "רוץ איתי". ב-18 באוקטובר 2020 הוציאה את הסינגל "רציתי שזה יכאיב". ב-4 בנובמבר של אותה שנה שיתפה פעולה יחד עם רותם כהן בשיר "תוכניות לחיים" שנכתב עבור האגודה למלחמה בסרטן. ב-10 במרץ 2021 הוציאה את הסינגל "זה בא אליי". ב-26 במאי של אותה שנה התארחה בשיר "ספסלים" של הצמד אמיר ובן. ב-1 במרץ 2022 יצא הסינגל "למרות". ב-20 במרץ 2023 יצא הסינגל "בדרך אל הים" שדלומי כתבה והלחינה יחד עם עמוס בן דוד.

## אלבומים
### אלבומי אולפן

### אלבומי הופעה

## סינגלים

### שיתופי פעולה

|}

## וידאו קליפים

## הערות שוליים

דיסקוגרפיה
קטגוריה:דיסקוגרפיות ישראליות
אמסטרדם (סרט)

**אמסטרדם** (באנגלית: **Amsterdam**) הוא סרט דרמה תקופתית אמריקאי שבוים, הופק ונכתב על ידי הקולנוען דייוויד או. ראסל. בסרט מככב אנסמבל שחקנים בהם כריסטיאן בייל, מרגו רובי, ג'ון דייוויד וושינגטון, רמי מאלק, כריס רוק, זואי סלדנה, אניה טיילור-ג'וי, מייקל שאנון, טיילור סוויפט, טימותי אוליפנט, אלסנדרו ניבולה, מתיאס שונארטס, אנדראה רייסבורו, מייק מאיירס ורוברט דה נירו.

הסרט עלה לאקרנים בארצות הברית ב-7 באוקטובר 2022.

## רקע עלילתי
בשנות ה-30 של המאה ה-20, שני חברים, רופא ועורך דין, הופכים בעל כורחם לחשודים ברצח ומגייסים לעזרתם אחות שהכירו קודם לכן.

## צוות השחקנים והדמויות
* כריסטיאן בייל – **ברט ברנדסן**
* מרגו רובי – **ולארי ווז**
* ג'ון דייוויד וושינגטון – **הרולד וודסמן**
* רמי מאלק – **טום ווז**
* זואי סלדנה – **אירמה סנט קלייר**
* רוברט דה נירו – גנרל **גיל דילבק**
* מייק מאיירס – **פול קנטרברי**
* טימותי אוליפנט – **טארים נילפקס**
* מייקל שאנון – **הנרי נורקרוס**
* כריס רוק – **מילטון קינג**
* אניה טיילור-ג'וי – **ליבי ווז**
* אנדראה רייסבורו – **ביאטריס ואנדנהובל**
* מתיאס שונארטס – הבלש **לם גרטווילר**
* אלסנדרו ניבולה – הבלש **הילץ**
* טיילור סוויפט – **אליזבת' מיקינס**
* לילנד אורסר  – **מר נביס**

## הפקה
### פיתוח וליהוק
בינואר 2020, נמסר כי הקולנוען דייוויד או. ראסל יכתוב ויביים סרט בכיכובו של כריסטיאן בייל עבור חברת ההפקות "New Regency", שצילומיו התעתדו להתחיל באותו אפריל. בפברואר 2020, נמסר על ליהוקם של מרגו רובי ומייקל בי. ג'ורדן. בנוסף, נודע כי לפני ליהוקם של רובי וג'ורדן, ההפקה שקלה ללהק את ג'ניפר לורנס וג'יימי פוקס. עוד נמסר כי מייקל שאנון, מייק מאיירס ורוברט דה נירו נמצאים בתהליכי משא ומתן על הצטרפות לצוות השחקנים. באוקטובר, נמסר על ליהוקו של ג'ון דייוויד וושינגטון, שיחליף בתפקיד את ג'ורדן שעזב לאחר חוסר זמינות בעקבות עיכוב צילומי הסרט כתוצאה מהתפשטות מגפת הקורונה בארצות הברית. בינואר 2021, נמסר על ליהוקם של רמי מאלק, זואי סלדנה, דה נירו, מאיירס, טימותי אוליפנט, שאנון, כריס רוק, אניה טיילור-ג'וי, אנדראה רייסבורו, מתיאס שונארטס ואלסנדרו ניבולה לצוות השחקנים. ביוני 2021, נמסר על ליהוקם של טיילור סוויפט ושון אייברי.

באפריל 2022, במהלך כנס ה-CinemaCon, נחשף שמו הרשמי של הסרט.

### צילומים
צילומי הסרט החלו בלוס אנג'לס בינואר 2021 ותמו במרץ 2021.

## הפצה
הסרט עלה לאקרנים ב-4 בנובמבר 2022.

## קישורים חיצוניים

* 

## הערות שוליים

קטגוריה:סרטים אמריקאיים משנת 2022
קטגוריה:סרטי דרמה אמריקאיים
קטגוריה:סרטי אולפני המאה ה-20
קטגוריה:סרטים שהיו כישלון קופתי
קטגוריה:אמסטרדם בקולנוע
דבראשוילי

קטגוריה:שמות משפחה ביהדות גאורגיה
קטגוריה:שמות משפחה פטרונימיים
אנדראס מקסו

**אנדראס בייר מקסו** (בדנית: **Andreas Beyer Maxsø**; נולד ב-18 במרץ 1994 בהבידוברה שבדנמרק) הוא כדורגלן דני המשחק בעמדת הבלם בקבוצת קולורדו ראפידס.

## קריירת מועדונים
מקסו גדל במחלקת הנוער של ברונדבי, אליה הצטרף בגיל שש.

בשנת 2010 הצטרף מקסו אל מחלקת הנוער של נורשלן. ב-9 בדצמבר 2012 הוא ערך את הופעת הבכורה שלו בקבוצה הבוגרת של המועדון, בהפסד 1–4 לפ.צ. קופנהגן במסגרת ליגת העל הדנית. בסך הכל ערך 108 הופעות ליגה במדי המועדון, בהן הבקיע ארבעה שערים.

ב-4 באוגוסט 2017 חתם מקסו באוסמנליספור מליגת העל הטורקית. ב-13 באוגוסט הוא ערך את הופעת הבכורה שלו במועדון, בהפסד 1–3 לייני מלטיהספור במסגרת המחזור הראשון בליגה לעונת . במשחק זה הבקיע את שערו היחיד במדי המועדון. בסך הכל ערך 20 הופעות ליגה במדי המועדון.

ב-29 ביוני 2018 חתם מקסו על חוזה לשלוש עונות בפ.צ. ציריך מליגת העל השווייצרית. הוא ערך 28 הופעות ליגה במדי המועדון, והבקיע שער אחד.

ב-3 ביולי 2019 חתם מקסו באורדינגן 05 מהליגה הגרמנית השלישית. הוא ערך חמש הופעות ליגה במדי המועדון.

ב-9 בספטמבר 2019 חתם מקסו על חוזה לארבע עונות בברונדבי מליגת העל הדנית.

ב-27 בינואר 2023 חתם בקולורדו ראפידס.

## קריירה בינלאומית
ב-11 בנובמבר 2020 ערך מקסו את הופעת הבכורה שלו בנבחרת דנמרק, בניצחון 0–2 על נבחרת שוודיה במשחק ידידות.

## תארים
;ברונדבי
* אליפות דנמרק (1): 2020/2021

## קישורים חיצוניים

## הערות שוליים

קטגוריה:כדורגלנים דנים
קטגוריה:בלמי כדורגל דנים
קטגוריה:כדורגלני נורשלן
קטגוריה:כדורגלני אנקרספור
קטגוריה:כדורגלני פ.צ. ציריך
קטגוריה:כדורגלני אורדינגן 05
קטגוריה:כדורגלני ברונדבי
קטגוריה:כדורגלני נבחרת דנמרק
קטגוריה:הבידוברה: כדורגלנים
קטגוריה:כדורגלני קולורדו ראפידס
קטגוריה:דנים שנולדו ב-1994
ג'ייסון ג'ורג' (כדורסלן)

**ג'ייסון ג'ורג**' (בגרמנית: **Jason George**; נולד ב-12 במאי 2001) הוא כדורסלן גרמני המשחק בעמדת הקלע בבאיירן מינכן.

## קריירה
ג'ורג' החל לשחק בקבוצה הבוגרת של באיירן מינכן בשנת 2018, כשבמקביל המשיך לשחק בבאיירן מינכן ב'.

ב-12 בספטמבר 2020 קבע שיא קריירה של 36 נקודות במשחק של באיירן מינכן ב'.

## קישורים חיצוניים

## הערות שוליים

קטגוריה:כדורסלנים גרמנים
קטגוריה:כדורסלני באיירן מינכן
קטגוריה:גרמנים שנולדו ב-2001
מזגיאן

**מזגיאן** (בהונגרית: **Mezőgyán**) הוא כפר בנפת שרקד שבמחוז בקש בדרום מזרח הונגריה. עד ל הייתה בו קהילה יהודית קטנה.

כמו יישובים רבים באירופה גם מספר התושבים במזגיאן נמצא בירידה. בשנת 1990 חיו בכפר 1,427 תושבים, ובשנת 2021 רק 895 תושבים.

## יהודי מזגיאן
יהודים ישבו במזגיאן במאה ה-19, היה להם בית כנסת ובית הקברות אותו קיבלו ממשפחת הרוזן טישה. עד השואה, כל המשפחות היהודיות עזבו. בית הקברות הקטן נהרס לאחר המלחמה. בשנת 1944 נרצחו חלקם בשואת יהודי הונגריה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
Expectations (אלבום של היילי קיוקו)

***Expectations*** הוא אלבום האולפן הראשון של הזמרת והשחקנית האמריקאית, היילי קיוקו, שיצא ב-30 במרץ 2018. שם האלבום הוכרז יחד עם עטיפתו ב-1 בינואר 2018 באמצעות הרשתות החברתיות. כחלק מהאלבום, יצאו 4 סינגלים: "Sleepover", "Feelings", "Curious" ו-"What I Need".

## ביקורת
האלבום ספג, בדרך כלל, ביקורות חיוביות מצד מבקרי המוזיקה. לורה סנייפס, מפיצ'פורק, נתנה לאלבום דירוג 6 מתוך 10, באומרה כי האלבום "נסחר בספציפיות ולא בצורך גנרי, המייצג חוויה שלעיתים רחוקות מוצאת פורקן בפופ". עם זאת, היא גם מתחה ביקורת על כתיבת השירים באלבום, וקבעה כי "חסרה סוג כזה של עקביות בכתיבת השירים". סנייפס מסכמת את הביקורת שלה בכתיבה, "[אלבום] הבכורה של קיוקו לא תעבור את הציפיות של אף אחד, אבל היא מכילה מספיק תככים ואינדיבידואליות כדי לאפשר להוצאה שנייה." ניל זי. יאנג, מ-AllMusic, כתב כי: "לפעמים, *Expectations* יכול להיות כללי, כמו ב-'Sleepover' ו-'He'll Never Love You', ... עם זאת, למרות הטבילה המזדמנת הזו לטריטוריית פופ בלתי ניתנת להבחנה, אלבום הבכורה של קיוקו מרמזת על פוטנציאל לא מנוצל מקול רענן עם פרספקטיבה ניתנת לזיהוי." אמילי מקאי, מהגרדיאן, דירגה את האלבום בארבעה מתוך חמישה כוכבים, באומרה כי האלבום הוא "מרענן בצורה נוצצת" והרגישה שהיכולת של האלבום "[להישאר] נאמן לאינסטינקט האידיוסינקרטי גרמה ל-*Expectations* להיות יותר אוניברסלי מאשר אלבום בכורה גנרי ובטוח".

לורן מולינו, מ-*[[The 405]]* , דירגה את האלבום ב-8 מתוך 10, ושיבחה את הנושאים הלהט"בים של האלבום. היא ציינה את קיוקו כ-"קווירית הראשונה ללא בושה שמנרמלת את זה במיינסטרים ברמה כה שקופה וגלויה; דרך המילים שלה והסרטונים שלה". מולינו גם החמיאה להפקת האלבום. סידני גור, מ-*[[MTV]]*, תיאר את האלבום כ-"מגוון שלם של חוויות חיים המכוסות בתוך 13 השירים הללו, המסמן את הפרק הראשון של סיפור מתמשך שהיילי סוף סוף מרגישה בנוח לחלוק עם העולם". גלן גמבואה, מ-*Newsday.com*, שיבח את האלבום, וכתב ש-"עבור קיוקו, "Expectations" לא יכול להיות גבוה יותר, אבל המוזיקה כל כך טובה שנראה שהיא עומדת להתעלות אפילו על הנעלים ביותר".

## רשימת שירים

## מיקומי שיא

## קישורים חיצוניים

## הערות שוליים

קטגוריה:אלבומי בכורה מ-2018
קטגוריה:אלבומים באנגלית
קטגוריה:אלבומי אלקטרופופ
קטגוריה:אלבומי להט"ב
קטגוריה:אלבומי חברת אטלנטיק רקורדס
קטגוריה:אלבומי חברת אמפייר דיסטריביושן